Ανίχνευση και τυποποίηση του ιού του αναπνευστικού συγκυτίου σε νοσηλευόμενα παιδιά με οξεία βρογχιολίτιδα
Creators: name: Μπανταδάκη, Μαρία Ηλία
Publisher: name: Aristotle University of Thessaloniki
Year: 2019
Subjects: Ιός αναπνευστικού συγκυτίου
Υπότυποι
Οξεία βρογχιολίτιδα
Respiratory syncytial virus
Subtypes
Acute bronchiolitis

description: Ο ιός του αναπνευστικού συγκυτίου (RSV) αποτελεί συχνό αιτιολογικό παράγοντα λοιμώξεων του αναπνευστικού συστήματος σε βρέφη και μικρά παιδιά και σημαντική αιτία βρεφικής θνησιμότητας από αναπνευστικές λοιμώξεις. Σκοπός της διπλωματικής εργασίας ήταν η μελέτη της συχνότητας και των χαρακτηριστικών της λοίμωξης με RSV σε βρέφη νοσηλευόμενα για οξεία βρογχιολίτιδα, η μελέτη της συχνότητας των υποτύπων Α και B και η διερεύνηση της συσχέτισης των υποτύπων του ιού με την κλινική εικόνα. Στη μελέτη εντάχθηκαν 42 βρέφη που νοσηλεύθηκαν για οξεία βρογχιολίτιδα στη Β΄ Παιδιατρική Κλινική του Π.Γ.Ν. Θ. ΑΧΕΠΑ από τον Οκτώβριο του 2017 έως τον Απρίλιο 2018. Καταγράφηκαν επιδημιολογικά και κλινικά δεδομένα των ασθενών, όπως ηλικία, φύλο, βάρος γέννησης, ιστορικό προωρότητας, παράγοντες κινδύνου, βαρύτητα κλινικής εικόνας, εργαστηριακά ευρήματα και θεραπευτική αγωγή. Πάρθηκαν δείγματα ρινοφαρυγγικού εκκρίματος και εφαρμόστηκε αλυσιδωτή αντίδραση πολυμεράσης (RT-nested–PCR) για ανίχνευση και τυποποίηση του RSV. Στη συνέχεια πραγματοποιήθηκαν αναλύσεις περιγραφικής και επαγωγικής στατιστικής. Τα αποτελέσματα έδειξαν ότι υπήρξε επικράτηση (αλλά μη σημαντική) του υπότυπου RSV Α (35,7%) έναντι του υπότυπου RSV Β (23,8%). Διαπιστώθηκε υψηλότερη (αλλά μη σημαντική) επίπτωση της RSV νόσου στα αγόρια (56%) από τα κορίτσια (44%). Ο υπότυπος Α ανιχνεύτηκε συχνότερα στα αγόρια (60,0%) από ότι στα κορίτσια (40,0%), ωστόσο η διαφορά δεν ήταν σημαντική. Η εμφάνιση βρογχιολίτιδας δεν παρουσίασε σημαντική συσχέτιση με τα δημογραφικά χαρακτηριστικά μεταξύ των ομάδων των ασθενών, και δεν παρατηρήθηκαν σημαντικές διαφορές μεταξύ των τριών ομάδων ασθενών (RSV A, RSV B, non-RSV) και των μεταβλητών που σχετίζονται με την κλινική βαρύτητα
description: Respiratory syncytial virus (RSV) is a frequent causative factor of respiratory infections in infants and young children and a major cause of infant mortality from respiratory infections. The aim of the present work was to study the incidence and characteristics of RSV infection in infants hospitalized for acute bronchiolitis, to study the frequency of RSV subtypes A and B and to investigate the correlation of the subtypes with the clinical picture. The study included 42 infants hospitalized for acute bronchiolitis in the B’ Pediatric Clinic of University General Hospital of Thessaloniki “AHEPA” from October 2017 to April 2018. Epidemiological and clinical data, such as age, gender, birth, weight, premature history, risk factors, clinical picture, severity, laboratory findings and treatment were analysed. Nasopharyngeal swab specimens were collected and RT-nested-PCR for RSV detection and subtyping was applied. Descriptive and induction statistical analyses were performed. The prevalence of RSV A was higher (but not significant) than RSV B (35.7% versus 23.8%). The incidence of RSV infection was higher (but not significant) in boys (56%) than in girls (44%). Subtype A was detected in 60% and 40% of male and female patients respectively (difference not significant). The occurrence of bronchiolitis did not show any significant relation with demographic characteristics among the patient groups, while no significant differences were observed between the three patient groups (RSV A, RSV B, non-RSV) and the variables related to clinical severity